| **Dalius Čekuolis** |
| --- |
|  |
| Gimė | 1959 m. kovo 29 d. (64 metai)Lietuva |
| Sutuoktinis (-ė) | Jūratė |
| Vaikai | Laura |
|  |
| Pareigos | politikas, diplomatas |
|  |
| Išsilavinimas | Maskvos tarptautinių santykių institutas |

**Dalius Čekuolis** (g. 1959 m. kovo 29 d. Vilniuje) – lietuvių diplomatas, užsienio reikalų viceministras. Brolis dvynys – diplomatas Giedrius Čekuolis.

Biografija
----------

1977 m. baigė Vilniaus 15-ąją vidurinę mokyklą, 1982 m. – Maskvos valstybinį tarptautinių santykių institutą.

1982–1986 m. dirbo LTSR URM II, I sekretoriumi. 1986–1990 m. dirbo TSRS ambasadoje Gvinėjoje.

1990–1991 m. – Lietuvos Užsienio reikalų ministerijos Spaudos ir informacijos skyriaus vedėjas. 1991–1994 m. dirbo diplomatinį darbą Danijoje: buvo Baltijos informacinio biuro Lietuvos atstovas, Lietuvos ambasados patarėjas, laikinasis reikalų patikėtinis, 1992–1994 m. – nepaprastasis ir įgaliotasis ambasadorius Danijoje, taip pat Islandijoje, Norvegijoje.

1994–1998 m. – nepaprastasis ir įgaliotasis ambasadorius Belgijoje, nuo 1995 m. – Olandijoje ir Liuksemburge, Lietuvos ambasadorius prie Vakarų Europos Sąjungos. 1995–1997 m. – kartu ir ambasadorius prie NATO, atstovas Baltijos jūros valstybių tarybos Vyresniųjų pareigūnų komitete.

1999–2004 m. – Lietuvos nepaprastasis ir įgaliotasis ambasadorius Portugalijos Respublikoje.

2004–2006 m. – Lietuvos URM sekretorius, atsakingas už saugumo politikos klausimus.

2006 - 2012 m. – Lietuvos nuolatinės misijos prie Jungtinių Tautų vadovas. 2007 - 2012 m. buvo Jungtinių Tautų Organizacijos Ekonominės ir socialinės tarybos (ECOSOC) pirmininkas, 2008 m. buvo Trečiojo dvimečio JT šaulių ginklų ir lengvosios ginkluotės veiksmų programos susitikimo pirmininkas, 2010-2011 m. - JT Generalinės Asamblėjos veiklos pagyvinimo (revitalizacijos) darbo grupės pirmininkas.

2012 m. Lietuva buvo iškėlusi D. Čekuolio kandidatūrą į JT Generalinės Asamblėjos 67-osios sesijos pirmininkus. Su Rusijos pagalba rinkimus minimalia persvara laimėjo Serbijos užsienio reikalų ministras Vukas Jeremičius.

2012 - 2014 m. buvo Lietuvos URM Politikos direktorius. Nuo 2014 m. rugpjūčio 5 d. iki 2019 m. lakričio vidurio – Lietuvos ambasadorius Prancūzijoje.

Apdovanojimai
-------------

* 1998 – Belgijos Didysis Karūnos kryžiaus ordinas
* 2003 – Portugalijos Didysis ordinas
* 2003 – Ordino „Už nuopelnus Lietuvai" Komandoro kryžius..

Šaltiniai
---------

1. ↑  [neveikianti nuoroda] (URM inf.)
2. ↑  [neveikianti nuoroda] (URM inf.)
3. ↑
4. ↑
5. ↑  Dalius Čekuolis[neveikianti nuoroda]. Kas yra Kas Lietuvoje. Auksinis Tūkstantmečio leidimas. Neolitas, 2009.


| Politinis postas |
| --- |
| Prieš tai:**Vytautas Gylys(iki Danijos okupacijos 1940 m.)** | **Lietuvos Respublikos ambasadorius Danijos Karalystėje** 1992 - 1994 m. | Po to:**Raimundas Jasinevičius** |
| Prieš tai:**Pranas Kūris** | **Lietuvos Respublikos ambasadorius Belgijos Karalystėje** 1994 - 1998 m. | Po to:**Arvydas Daunoravičius (laikinasis reikalų patikėtinis)** |
| Prieš tai:**Justas Vincas Paleckis (rezidavo Londone)** | **Lietuvos Respublikos ambasadorius Portugalijoje** 1999 - 2004 m. | Po to:**Hilda Griškevičienė (laikinoji reikalų patikėtinė)** |
| Prieš tai:**Gediminas Šerkšnys** | **Lietuvos Respublikos ambasadorius prie Jungtinių Tautų** 2006 - 2012 m. | Po to:**Raimonda Murmokaitė** |
| Prieš tai:**Jolanta Balčiūnienė** | **Lietuvos Respublikos ambasadorius Prancūzijoje** 2014 - 2019 | Po to:**Nerijus Aleksiejūnas** |